Tande-På programmet

Tande-På programmet var en norsk, direktesendt underholdningsprogramserie med Alf Tande-Petersen som gikk på NRK i 1992. Som medprogramleder hadde han ti år gamle Martin Sørensen, mens Jakob Margido Esps alter ego «Flettfrid Andrésen» var utegående reporter. Programmene ble sendt på lørdagskveldene.

Serien hadde svært høye seertall med 2,04 millioner på det meste, og en gjennomsnitt på 2 millioner. Dette gjorde programmet til det femte mest sette gjennom tidene på norsk TV (per 2005).

Paneldeltagere og endelige poengstillinger 

 29. august 1992: Grete Roede 48 poeng, Erling Kagge 121 poeng, Birgitte Grimstad 131 poeng. Vinneren Birgitte Grimstad forærte premien på 10000 kr til organisasjonen Ungdom Mot Narkotika.
 12. september 1992: Alf Nordhus 321 poeng, Torbjørn Mork 189 poeng, Olav Hestenes 153 poeng. Vinneren Alf Nordhus forærte premien på 10000 kr til Norges Krigsseilerforbund.
 19. september 1992: Pia Borgli 80 poeng, Leif N. Olsen 128 poeng, Anne Marie Ottersen 178 poeng. Vinneren Anne Marie Ottersen forærte premien på 10000 kr til Somalia.
 26. september 1992: Daniel Bohr 266 poeng, Eva Knardahl 266 poeng, Frode Alnæs 284 poeng. Vinneren Frode Alnæs forærte premien på 10000 kr til Norske Kvinners Sanitetsforening.
 3. oktober 1992: Peder Aaraas 0 poeng, Torbjørn Skei 165 poeng, Odd Reitan 58 poeng. Vinneren Torbjørn Skei forærte premien på 10000 kr til Barneklinikken på Ullevål sykehus.
 10. oktober 1992: Kjell Magne Bondevik 40 poeng, førstebetjent og sjef for Hundepatruljen ved Oslo politikammer Bente Hauger 23 poeng, Jon Michelet 21 poeng. Vinneren Kjell Magne Bondevik forærte premien på 10000 kr til Kirkens Nødhjelp.
 17. oktober 1992: Jan-Ketil Smørdal 189 poeng, Linda Andersen 129 poeng, Ivar Eskeland 189 poeng. Smørdal forærte premien på 5000 kr til Redd Barna og Eskeland forærte premien på 5000 kr til Norges Astma- og Allergiforbund
 31. oktober 1992: Knut Storbukås 149 poeng, Greta Molander 225 poeng, Henrik Thrana 235 poeng. Vinneren Henrik Thrana forærte premien på 10000 kr til Personskadeforbundet LTN.
 14. november 1992: Annbjørg Lien 181 poeng, Lasse Kolstad 354 poeng, norgesmester i blomsterdekorasjon 1992 Linda Johnsen 266 poeng. Vinneren Lasse Kolstad forærte premien på 10000 kr til Odd Kåre Rabbens støttefond for HIV-forskning.
 21. november 1992: Aud Schønemann 227 poeng, Jan Pande-Rolfsen 288 poeng, Brit Elisabeth Haagensli 148 poeng. Vinneren Jan Pande-Rolfsen forærte premien på 20000 kr til Frelsesarmeens juleinnsamling.
 19. desember 1992: Håkon Brusveen 100 poeng, leder for foreningen Skibladners Venner Karin Olssøen 260 poeng, Knut Knudsen 219 poeng. Vinneren Karin Olssøen forærte premien – tre små hus – til barn som var rammet av beleiringen av Sarajevo.

Oppfølger 
Høsten 1993 fulgte NRK opp Tande-På programmet med programserien Tande-På jobb.

Referanser

Eksterne lenker 
 

Norske underholdningsprogrammer på TV
TV-produksjoner på NRK
Norske TV-serier fra 1990-årene